Roger Scruton
Sir Roger Vernon Scruton (skruːtən; 27. veebruar 1944 – 12. jaanuar 2020) oli inglise filosoof ja publitsist, kes keskendus esteetikale ja poliitilisele filosoofiale, pooldas parempoolseid, traditsioonilis-konservatiivseid vaateid. Tema konservatiivsete veendumuste väljakujunemisele andsid tugeva tõuke 1968. aastal Pariisi puhkenud vasakpoolseid üliõpilasrahutused, mida linna Ladina kvartalis viibinud Scruton kõrvalt nägi. 2016. aastal lõi kuninganna Elizabeth II Scrutoni haridus-, filosoofia- ja avaliku hariduse edendamise alaste teenete rüütliks.